číslo dohody: ...

**Rámcová dohoda – služby architektov a projektantov**

podľa § 536 a nasl. zák. č. 513/1991 Zb. Obchodného zákonníka v zn. n. p. (ďalej „**Obchodný zákonník**“), § 91 zák. č. 185/2015 Z. z. Autorského zákona v zn. n. p. (ďalej „**Autorský zákon**“)   
a § 83 zákona č. 343/2015 Z. z. o verejnom obstarávaní v zn. n. p.

**I**

**Strany**

* 1. **Objednávateľ:** **Hlavné mesto Slovenskej republiky Bratislava**

sídlo: Primaciálne námestie 1, 814 99 Bratislava – Staré Mesto

IČO: 00 603 481

DIČ: 2020 37 2596

banka: Československá obchodná banka, a. s.

IBAN: SK3775000000000025829413

SWIFT: CEKOSKBX

Zastúpený: Ing. Tatiana Kratochvílová, námestníčka primátora

1. **Zhotoviteľ 1:** ...

sídlo: ...

IČO: ...

DIČ: ...

IČ DPH: ...

registrácia: ...

banka: ...

IBAN: ...

štatutárny orgán: ...

1. **Zhotoviteľ 2:** ...

sídlo: ...

IČO: ...

DIČ: ...

IČ DPH: ...

registrácia: ...

banka: ...

IBAN: ...

štatutárny orgán: ...

1. **Zhotoviteľ 3:** ...

sídlo: ...

IČO: ...

DIČ: ...

IČ DPH: ...

registrácia: ...

banka: ...

IBAN: ...

štatutárny orgán: ...

1. **Zhotoviteľ 4:** ...

sídlo: ...

IČO: ...

DIČ: ...

IČ DPH: ...

registrácia: ...

banka: ...

IBAN: ...

štatutárny orgán: ...

1. **Zhotoviteľ 5:** ...

sídlo: ...

IČO: ...

DIČ: ...

IČ DPH: ...

registrácia: ...

banka: ...

IBAN: ...

štatutárny orgán: ...

1. **Zhotoviteľ 6:** ...

sídlo: ...

IČO: ...

DIČ: ...

IČ DPH: ...

registrácia: ...

banka: ...

IBAN: ...

štatutárny orgán: ...

(zhotovitelia 1 až 6 ďalej spolu ako „**zhotovitelia**“ alebo každý z nich jednotlivo ako **„zhotoviteľ**“)

1. Objednávateľa bude vo vzťahu ku zhotoviteľom zastupovať v zmluvných aj v technických veciach Ing. arch. Michal Pulman, tel. +421 2 59 356 134, e-mail: michal.pulman@bratislava.sk
2. Zhotoviteľa 1 vo vzťahu k objednávateľovi budú zastupovať tieto osoby:

(i) v zmluvných veciach: ...

tel.: ...

e-mail: ...

(ii) v technických veciach: ...

tel.: ...

e-mail: ...

1. Zhotoviteľa 2 vo vzťahu k objednávateľovi budú zastupovať tieto osoby:

(i) v zmluvných veciach: ...

tel.: ...

e-mail: ...

(ii) v technických veciach: ...

tel.: ...

e-mail: ...

1. Zhotoviteľa 3 vo vzťahu k objednávateľovi budú zastupovať tieto osoby:

(i) v zmluvných veciach: ...

tel.: ...

e-mail: ...

(ii) v technických veciach: ...

tel.: ...

e-mail: ...

1. Zhotoviteľa 4 vo vzťahu k objednávateľovi budú zastupovať tieto osoby:

(i) v zmluvných veciach: ...

tel.: ...

e-mail: ...

(ii) v technických veciach: ...

tel.: ...

e-mail: ...

1. Zhotoviteľa 5 vo vzťahu k objednávateľovi budú zastupovať tieto osoby:

(i) v zmluvných veciach: ...

tel.: ...

e-mail: ...

(ii) v technických veciach: ...

tel.: ...

e-mail: ...

1. Zhotoviteľa 6 vo vzťahu k objednávateľovi budú zastupovať tieto osoby:

(i) v zmluvných veciach: ...

tel.: ...

e-mail: ...

(ii) v technických veciach: ...

tel.: ...

e-mail: ...

1. Táto Rámcová dohoda sa uzatvára ako výsledok zadávania nadlimitnej zákazky v zmysle § 66 ods. 7 zákona č. 343/2015 Z. z. o verejnom obstarávaní v zn. n. p. na predmet zákazky **„Zabezpečenie architektov a projektantov“**, ktorá bola vyhlásená zverejnením Oznámenia o vyhlásení verejného obstarávania v Úradnom vestníku Európskej únie zo dňa 24.01.2023, zn. 2023/S 017-047525 a vo Vestníku verejného obstarávania č. xxx/2023 zo dňa dd.mm.2023, zn. xxxxx-MSS.

**II**

**Predmet dohody**

1. Predmetom tejto dohody je zabezpečenie služieb architektov a projektantov zhotoviteľmi pre potreby objednávateľa na vypracovanie zadaní, ktoré budú tvorené prevažne návrhom bytových, polyfunkčných stavieb a úpravou verejných priestorov na parcelách, ktoré sú vo vlastníctve Hlavného mesta SR Bratislavy, najviac spolu v cene 1 600 000,00 EUR (slovom: milión šesťstotisíc eur) bez DPH, t.j. 1 920 000,00 EUR (slovom: milión deväťstotisíc dvadsať eur) vrátane DPH, ktorá je stanovená ako maximálna cena všetkých zákaziek zadávaných na základe tejto dohody (ďalej v tejto dohode označená ako „**limitná cena**“). V prípade, ak rozsah objednávateľom zadaných zákaziek nedosiahne taký počet hodín, aby na ich základe zhotoviteľom vznikol nárok na zaplatenie odmeny rovnajúcej sa limitnej cene, vznikne zhotoviteľovi nárok na odmenu iba za počet hodín, ktoré zodpovedajú zadaným, riadne odovzdaným a prevzatým zákazkám.
2. Diela, ktorých zhotovenie je predmetom tejto dohody, budú predstavovať (všetko uvedené v tomto bode ďalej aj ako „**dielo**“):

(i) vypracovanie všetkých stupňov architektonického návrhu resp. projektovej dokumentácie v rozsahu najmä (nie však nutne zahŕňajúcom všetky uvedené stupne) – architektonická / overovacia štúdia, projektová dokumentácia potrebná pre územné konanie, projektová dokumentácia potrebná pre stavebné konanie, projektová dokumentácia potrebná pre výber zhotoviteľa, projektová dokumentácia potrebná na realizáciu stavby;

(ii) tvorba vizualizácií;

(iii) výkon odborného autorského dohľadu (ďalej len „OAD“) pri realizácii stavby podľa projektovej dokumentácie;

(iv) zabezpečenie služieb tzv. „profesistov“ (t. j. odborníkov pre jednotlivé oblasti, najmä (nie však výlučne) geodet, dendrológ, geológ, hydrogeológ, svetlotechnik, dopravný inžinier, projektant statiky, elektroinštalácie, vodoinštalácie a plynoinštalácie, dendrológ) tak, aby kompletné projektové dokumentácie spĺňali štandardy podľa zákona resp. podľa sadzobníka Unika;

(v) vypracovanie výkazu výmer s rozpočtom použiteľným pre verejné obstarávanie (Spracovanie výkazu výmer a projektovej dokumentácie pre výber zhotoviteľa stavby (príp. poskytovateľa služieb) musí byť spracovaný v súlade s § 42 zákona o verejnom obstarávaní, tzn. v prípade, pokiaľ bude odkazovať na konkrétny výrobok / produkt a pod., je nevyhnutné, aby boli parametre týchto výrobkov popísané v minimálnych a maximálnych technických štandardoch tak, aby bolo možné posúdenie ekvivalentných riešení);

(vi) zabezpečenie tzv. „inžinieringu“ v priebehu celého procesu od začiatku vypracovania projektovej dokumentácie až po ukončenie realizácie stavby; inžiniering zahŕňa najmä komunikáciu a zastupovanie pred všetkými dotknutými osobami a orgánmi verejnej správy, ktoré svojou rozhodovacou a inou (stanoviská, posúdenie vplyvov a pod.) činnosťou zasahujú do vypracovania projektovej dokumentácie a získania priaznivého rozhodnutia v územnom a stavebnom konaní (najmä stavebné povolenie);

(vii) vypracovanie dokumentácie a zabezpečenie komunikácie a zastupovania pred príslušným orgánom v iných prípadoch, ktoré si to budú vyžadovať, napr. rozpracovanie architektonického návrhu do formy použiteľnej ako stavebný zámer verejnej práce podľa zákona č. 254/1998 Z. z. o verejných prácach v zn. n. p.

1. Táto dohoda upravuje podmienky, ktoré sa vzťahujú na jednotlivé zmluvy o dielo podľa § 536 a nasl. Obchodného zákonníka s poukazom na § 91 Autorského zákona, prostredníctvom ktorých objednávatelia budú zhotoviteľovi zadávať jednotlivé zákazky (ďalej „**zmluva o dielo**“).
2. Táto dohoda sa uzatvára na obdobie od jej účinnosti až do vyčerpania limitnej ceny, najdlhšie však na obdobie 48 (slovom: štyridsaťosem) mesiacov od dňa jej účinnosti.
3. Zhotovitelia vyhlasujú, že každý z nich spĺňa nasledujúce požiadavky a je si vedomý, že je povinný ich spĺňať po celú dobu trvania právneho vzťahu založeného touto dohodou:

(i) zhotoviteľ je registrovaný v registri partnerov verejného sektora podľa zák. č. 315/2016 Z. z. Zákona o registri partnerov verejného sektora v zn. n. p. (ďalej „**ZRPVS**“) za podmienky, že mu taká povinnosť vyplýva zo ZRPVS alebo z iného právneho predpisu;

(ii) zhotoviteľ spĺňa podmienky týkajúce sa osobného postavenia podľa § 32 ods. 1 zák. č. 343/2015 Z. z. Zákona o verejnom obstarávaní v zn. n. p. (ďalej „**ZVO**“);

(iii) zhotoviteľ disponuje všetkými potrebnými oprávneniami a kvalifikáciou, aby mohol poskytovať služby podľa tejto dohody;

(iv) zhotoviteľ má k dispozícii tím spolupracovníkov (resp. subdodávateľov) špecifických projektových častí s oprávnením a odbornou spôsobilosťou, ktoré zaručujú, že zhotovené dielo bude spĺňať všetky náležitosti potrebné pre jeho úradné schválenie (napr. v prípade projektovej dokumentácie pre územné, stavebné, resp. iné konanie), vydanie revízií, ako aj ďalšie náležitosti potrebné pre schválenie, realizovanie a uvedenie dohotovenej stavby do prevádzky.

1. Každý zhotoviteľ je povinný pri podpísaní tejto dohody predložiť objednávateľovi doklad o poistení profesijnej zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom činnosti alebo v súvislosti s výkonom činnosti jeho zamestnancov, a to na výšku minimálne 400 000,00 EUR (slovom: štyristotisíc eur). Porušenie tejto povinnosti sa považuje za závažné porušenie tejto dohody a oprávňuje objednávateľa na odstúpenie od tejto dohody. V prípade, pokiaľ by pri zadaní čiastkovej zákazky bolo zrejmé, že odhadované náklady stavby prevýšia túto hodnotu, je zhotoviteľ povinný predložiť objednávateľovi poistenie na výšku zodpovedajúcu odhadovaným nákladom stavby.

**III**

**Postup zadávania zákaziek**

1. Jednotlivé čiastkové zákazky s odhadovanou cenou nad 10.000,00 EUR (slovom: desaťtisíc eur) bez DPH na základe tejto dohody sa budú zadávať opätovným otvorením súťaže v súlade s § 83 ods. 5 písm. b) a ods. 7 ZVO. Zhotovitelia budú pri opätovnom otvorení súťaže súťažiť medzi sebou o konkrétnu zákazku (ďalej „**súťaž o zákazku**“).
2. Objednávateľ na základe výpočtu kalkulačkou Českej komory architektov pre pozemné a krajinárske stavby (dostupná na: <https://www.cka.cz/cs/pro-architekty/kalkulacky/pozemni-a-krajinarske-stavby>) a / alebo prostredníctvom sadzobníka Unika, vychádzajúc z veľkosti, druhu a zložitosti zadania, určí odhadovanú hodnotu čiastkovej zákazky. Túto hodnotu môže objednávateľ s ohľadom na špecifiká zákazky upraviť (ďalej „**odhadovaná hodnota čiastkovej zákazky**“). Minimálnu hodnotu čiastkovej zákazky predstavuje odhadovanú hodnotu čiastkovej zákazky zníženú o 30 % jej hodnoty. Maximálna hodnota čiastkovej zákazky zodpovedá odhadovanej hodnote čiastkovej zákazky. V prípade, ak dôjde k zhode ponúk, zákazka bude zadaná zhotoviteľovi, ktorý získal viac bodov za kvalitu v súťaži, ktorá predchádzala uzavretiu tejto dohody. V prípade, ak by aj pri uplatnení postupu podľa predchádzajúcej vety prišlo k zhode ponúk, zákazka bude zadaná zhotoviteľovi, ktorý ponúkne kratšiu lehotu dodania za spracovanie čiastkovej zákazky.
3. Pred realizáciou opätovného otvárania rámcovej dohody je objednávateľ oprávnený zrealizovať osobné konzultácie so zástupcami všetkých zhotoviteľov za účelom upresnenia (resp. došpecifikovania) čiastkového zadania. Z týchto osobných konzultácií objednávateľ vyhotoví záznam spolu s vyšpecifikovaným čiastkovým zadaním a s prezenčnou listinou, ktoré zašle všetkým zhotoviteľom. Na osobné konzultácie musia byť pozvaní zástupcovia všetkých zhotoviteľov.
4. Zákazky v odhadovanej cene zákazky nad 10.000,00 EUR (slovom: desaťtisíc eur) bez DPH sa zadávajú formou súťaže o zákazku. Zhotovitelia budú o zákazku súťažiť tak, že objednávateľ zašle každému zhotoviteľovi e-mail obsahujúci opis konkrétnej zákazky a vyzve každého zhotoviteľa, aby v lehote, ktorú stanoví a ktorá nesmie byť kratšia ako 2 (slovom: dva) pracovné dni, doručil svoju ponuku na túto zákazku. Každý zo zhotoviteľov v ponuke uvedie cenu celkom za vykonanie konkrétnej zákazky, ak by mu bola zadaná. Ponuka zhotoviteľa sa nesmie nachádzať mimo intervalu vymedzeného minimálnou a maximálnou hodnotou čiastkovej zákazky stanovenou podľa bodu 3.2; inak sa jeho ponuka nebude brať pri hodnotení do úvahy.
5. Objednávateľ si vyhradzuje právo zadať zákazky v odhadovanej cene do 10.000,00 EUR (slovom: desaťtisíc eur) bez DPH bez súťaže o zákazku tomu zo zhotoviteľov, ktorý sa umiestnil najvyššie v súťaži, ktorá predchádzala uzavretiu tejto dohody. V prípade, ak z akéhokoľvek dôvodu nedôjde medzi objednávateľom a príslušným zhotoviteľom k dohode o zadaní zákazky, objednávateľ môže zákazku zadať nasledujúcemu najvyššie umiestnenému zhotoviteľovi v poradí podľa bodu 3.8 tohto článku dohody; ak k dohode nedôjde ani s nasledujúcim najvyššie umiestneným zhotoviteľom v poradí, postupuje objednávateľ obdobne s nasledujúcimi zhotoviteľmi v poradí až po posledného zhotoviteľa. V prípade, pokiaľ sú najvyššie umiestnení viacerí zhotovitelia, objednávateľ bude postupovať podľa bodu 3.4. tohto článku. V prípade, že má zhotoviteľ 1 zadané alebo rozpracované dve zákazky, má objednávateľ právo zadať ďalšiu zákazku zhotoviteľovi 2. Pokiaľ zhotoviteľ 2 má rozpracované dve zákazky, objednávateľ je oprávnený vyzvať na spracovanie zákazky v poradí ďalšieho zhotoviteľa. Rovnako postupuje objednávateľ s nasledujúcimi zhotoviteľmi v poradí, až po posledného zhotoviteľa 6.
6. Objednávateľ zadá zhotoviteľovi objednávku na dodanie predmetu zákazky (zhotovenie diela) tak, že strany uzavrú zmluvu o dielo pre každú jednotlivú zákazku. Zmluva o dielo musí mať písomnú, listinnú formu a nadobúda účinnosť dňom nasledujúcim po dni jej zverejnenia v súlade s § 47a ods. 1 zák. č. 40/1964 Zb. Občianskeho zákonníka v zn. n. p. (ďalej „**Občiansky zákonník**“) s poukazom na § 5a zák. č. 211/2000 Z. z. Zákona o slobode informácií v zn. n. p. (ďalej „**ZSI**“). Zverejnenie zabezpečuje objednávateľ. Zmluva o dielo bude obsahovať všetky potrebné informácie a údaje potrebné na zhotovenie diela. V zmluve o dielo sa uvedie termín odovzdania zhotoveného diela, ktorý stanoví objednávateľ. Zhotoviteľ je povinný uzavrieť s objednávateľom zmluvu o dielo do 3 (slovom: troch) pracovných dní od doručenia výzvy objednávateľa. V prípade, ak zhotoviteľ zmluvu o dielo nepodpíše v stanovenej lehote, objednávateľ je oprávnený vyzvať na uzavretie zmluvy o dielo nasledujúceho zhotoviteľa v poradí obdobne podľa bodu 3.4 druhej vety.
7. V rámci plnenia zhotoviteľa (a teda aj v rámci zodpovedajúcej odmeny za zhotovenie diela) sú zahrnuté výkony profesistov (najmä, nie však výlučne geodet, dendrológ, svetlotechnik, arborista, projektant elektroinštalácie, projektant zdravotechniky, projektant ústredného kúrenia, projektant požiarnej ochrany, rozpočtár, statik a pod.).
8. V súťaži, ktorá uzavretiu tejto dohody predchádzala, získali zhotovitelia nasledujúce počty bodov za kvalitu:

(i) zhotoviteľ 1: xx bodov;

(ii) zhotoviteľ 2: xx bodov;

(iii) zhotoviteľ 3: xx bodov;

(iv) zhotoviteľ 4: xx bodov;

(v) zhotoviteľ 5: xx bodov;

(vi) zhotoviteľ 6: xx bodov.

1. V prípade, ak sa počas zhotovovania diela v súlade s touto dohodou a v súlade so zmluvou o dielo ukáže, že na riadne zhotovenie diela sú potrebné naviac práce, a s ohľadom na všetky okolnosti objektívne nebolo možné v čase uzavretia zmluvy o dielo túto zmenu predvídať, môžu strany v súlade s ustanoveniami § 18 ZVO uzavrieť dodatok k čiastkovej zmluve o dielo. O navýšenie celkovej ceny diela požiada zhotoviteľ objednávateľa a riadne svoju žiadosť odôvodní. V prípade, ak objednávateľ považuje žiadosť zhotoviteľa za opodstatnenú, prijme ju a zabezpečí uzavretie dodatku. Uzatvorením dodatku nesmie prísť k podstatnej zmene a zmene charakteru čiastkovej zmluvy o dielo.

**IV**

**Postup zhotovenia diela**

1. Do 7 (slovom: siedmich) kalendárnych dní od uzavretia zmluvy o dielo sa zhotoviteľ a objednávateľ stretnú na pracovisku objednávateľa a prejednajú zadanie. Na tomto stretnutí môže objednávateľ zmeniť termín odovzdania zhotoveného diela, na základe pripomienok zhotoviteľa. Uvedenú zmenu termínu odovzdania diela objednávateľ zhotoviteľovi písomne potvrdí, uzavretie listinného dodatku k zmluve o dielo sa nevyžaduje.
2. Kontrola rozpracovanosti diela sa bude uskutočňovať 1x (slovom: jedenkrát) za 14 (slovom: štrnásť) kalendárnych dní, v sídle objednávateľa, ak sa zhotoviteľ s objednávateľom nedohodnú inak.
3. Zhotoviteľ začne so zhotovovaním diela najneskôr 14 (slovom: štrnásť) kalendárnych dní od stretnutia podľa bodu 4.1, ak sa s objednávateľom nedohodne inak.
4. Zhotoviteľ je povinný dielo upraviť podľa pripomienok objednávateľa, ktoré mu budú oznámené pri kontrole rozpracovanosti diela a/alebo ktoré vzídu z vyjadrení príslušných orgánov verejnej správy (najmä stavebný úrad, pamiatkový úrad a pod.). Na tento účel je zhotoviteľ povinný prerokovať dielo vo vlastnom mene, na vlastnú zodpovednosť a na vlastné náklady so všetkými dotknutými subjektami, organizáciami a správcami technickej infraštruktúry.
5. Pokiaľ budú práce oneskorene začaté alebo prerušené z dôvodov mimo vôle zhotoviteľa a zhotoviteľom riadne preukázané, zhotoviteľ má nárok na primeranú zmenu termínu odovzdania diela.
6. Dodržanie termínu plnenia je závislé od riadnej a včasnej súčinnosti oboch strán. Po dobu omeškania pri poskytnutí súčinnosti jednej strany nie je v omeškaní s plnením záväzku druhá strana.
7. Objednávateľ sa zaväzuje, že počas vytvárania diela poskytne zhotoviteľovi v nevyhnutnom rozsahu potrebné spolupôsobenie spočívajúce najmä v odovzdaní doplňujúcich údajov, upresnení podkladov, vyjadrení a stanovísk objednávateľa, ktorého potreba vznikne v priebehu plnenia zmluvy o dielo. Toto spolupôsobenie poskytne zhotoviteľovi najneskôr do 7 (slovom: siedmych) kalendárnych dní od jeho vyžiadania. V osobitných prípadoch je možné obojstranne dohodnúť individuálny termín.

**V**

**Subdodávatelia**

1. Zhotoviteľ je oprávnený dielo alebo jeho časti zhotoviť prostredníctvom subdodávateľov. Pri zhotovení diela alebo jeho časti prostredníctvom subdodávateľov zhotoviteľ objednávateľovi zodpovedá, akoby dielo zhotovil sám.
2. V zmysle § 41 ods. 3 ZVO Zhotoviteľ č. 1 až 6 vyhlasuje, že v Prílohe č. 1 až 6 tejto dohody sú uvedené údaje o všetkých  subdodávateľov známych ku dňu uzatvorenia tejto dohody, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. V prípade, pokiaľ Zhotoviteľ nemá ku dňu uzatvoreniu tejto dohody žiadnych známych subdodávateľov, príloha sa vypúšťa. Zhotoviteľ je následne povinný pred podpisom čiastkovej zmluvy o dielo uviesť všetkých známych subdodávateľov, prostredníctvom ktorých bude realizovať konkrétnu čiastkovú zmluvu o dielo.
3. Zhotoviteľ je oprávnený poskytovať plnenie podľa tejto dohody prostredníctvom subdodávateľov, ktorých uviedol v zozname subdodávateľov, ktorý tvorí neoddeliteľnú prílohu konkrétnej čiastkovej zmluvy o dielo.

(i) Ak sa na zhotoviteľa a jeho subdodávateľov vzťahuje povinnosť byť registrovaný v registri partnerov verejného sektora podľa ZRPVS, potom sú zhotoviteľ aj jeho subdodávatelia povinní dodržať túto povinnosť po celú dobu trvania tejto dohody, pričom zhotoviteľ sa zaväzuje zabezpečiť splnenie tejto povinnosti aj zo strany subdodávateľov. Porušenie povinností zhotoviteľa podľa predchádzajúcej vety sa považuje za podstatné porušenie tejto dohody.

(ii) Počas trvania konkrétnej čiastkovej zmluvy o dielo je zhotoviteľ oprávnený zmeniť subdodávateľa uvedeného v prílohe konkrétnej čiastkovej zmluvy o dielo na základe oznámenia doručeného objednávateľovi na adresu uvedenú v záhlaví tejto dohody. Nový subdodávateľ musí spĺňať povinnosť registrácie v registri partnerov verejného sektora podľa ZRPVS v prípade, ak mu takáto povinnosť vyplýva zo ZRPVS. Objednávateľ má právo odmietnuť navrhovaného subdodávateľa a požiadať zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je registrovaný v registri partnerov verejného sektora podľa ZRPVS v prípade, ak mu takáto povinnosť vyplýva zo ZRPVS, alebo nesplnenie podmienok pre výmenu subdodávateľa a pod.).

1. Zhotoviteľ vyhlasuje, že príloha konkrétnej čiastkovej zmluvy o dielo – zoznam subdodávateľov a podiel subdodávok k zmluve o dielo obsahuje aktuálne a úplné údaje v zmysle ustanovenia § 41 ods. 3, 4 a 6 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

**VI**

**Odovzdanie hotového diela**

1. Zhotoviteľ je povinný odovzdať zhotovené dielo objednávateľovi v termínoch podľa zmluvy o dielo, bez vád, v počte vyhotovení definovanom v čiastkovej Zmluve o dielo.
2. Dňom doručenia diela do sídla objednávateľa sa začína preberacie konanie. Počas preberacieho konania je objednávateľ povinný skontrolovať dielo a je oprávnený oznámiť zhotoviteľovi skutočnosť, že dielo má zjavné vady.
3. Preberacie konanie je skončené dňom podpísania preberacieho protokolu objednávateľom a zhotoviteľom. V preberacom protokole deklaruje objednávateľ skutočnosť, že dielo nemá v deň podpísania preberacieho protokolu zjavné vady.
4. Objednávateľ sa zaväzuje podpísať preberací protokol v lehote do 2 (slovom: dvoch) mesiacov odo dňa doručenia diela objednávateľovi, ak nenastanú skutočnosti uvedené v bode 6.2. Preberací protokol sa vyhotoví pre každú dokumentáciu zvlášť.
5. Ak objednávateľ počas predĺženého preberacieho konania (t. j. po vytknutí vady) zistí, že zjavné vady uvedené v oznámení o zjavných vadách boli odstránené, a dielo už nemá iné zjavné vady, zhotoviteľ vyhotoví preberací protokol a následne tento strany podpíšu v súlade s bodom 6.3.
6. V prípade, ak objednávateľ v rámci preberacieho konania nezistí žiadne zjavné vady, prípadne zjavné vady boli odstránené postupom podľa tohto článku, objednávateľ písomne vyzve zhotoviteľa k dodaniu kompletných počtov vyhotovení diela, a to ku dňu podpísania preberacieho protokolu stranami.
7. Na účely tejto dohody sa deň podpísania preberacieho protokolu stranami považuje za deň odovzdania diela zhotoviteľom objednávateľovi a súčasne aj za deň prevzatia diela objednávateľom od zhotoviteľa.
8. Zhotoviteľ sa zaväzuje, že sa sám ani v súčinnosti s iným subjektom nebude zúčastňovať verejného obstarávania na zákazku, predmetom ktorej bude vlastná realizácia predmetu diela, ktorá vyplýva z realizácie predmetu čiastkovej zmluvy o dielo (vypracovanie projektovej dokumentácie) ako podkladu pre vlastnú realizáciu. Zhotoviteľ sa zaväzuje, že v prípade objednávateľom predložených žiadostí záujemcov vo verejnom obstarávaní (predmetom ktorého bude vlastná realizácia predmetu diela, ktorá vyplýva z realizácie predmetu čiastkovej zmluvy o dielo) o vysvetlenie súťažných podkladov (projektovej dokumentácie, výkazu výmer) zašle odpovede na požadované otázky bezodkladne tak, aby ich verejný obstarávateľ mohol preukázateľne oznámiť všetkým záujemcom v zmysle § 48 ZVO.
9. Dielo sa považuje za zhotovené riadne, ak odovzdaná dokumentácia spĺňa náležitosti podľa tejto dohody, podľa zmluvy o dielo, ak zároveň spĺňa požiadavky objednávateľa oznámené zhotoviteľovi, ak zohľadňuje požiadavky z prerokovania so všetkými relevantnými správcami technickej infraštruktúry, a zároveň spĺňa požiadavky podľa:

(i) príslušných STN;

(ii) príslušných právnych predpisov, účinných v čase odovzdania dokumentácie, najmä zák. č. 50/1976 Zb. Zákona o územnom plánovaní a stavebnom poriadku (stavebný zákon) v zn. n. p. a jeho vykonávacích predpisov, najmä vyhlášky MŽP SR č. 453/2000 Z. z., ak bude dokumentácia zhotovovaná pre územné rozhodnutie, stavebné povolenie, povolenie terénnych úprav, realizáciu stavby resp. iné konanie, na ktoré sa vzťahujú;

(iii) štandardov na obsah a rozsah podľa sadzobníku Unika na príslušný kalendárny rok v prípadoch, ak nie je projektový stupeň definovateľný jedným zo spôsobov uvedených vyššie (najmä v prípade realizačného projektu a OAD);

(iv) štandardov na obsah a rozsah stanovených Českou komorou architektov (www.cka.cz) v prípadoch, ak nie je projektový stupeň definovateľný jedným zo spôsobov uvedených vyššie;

(v) dohody strán v prípadoch, ak nie je projektový stupeň definovateľný jedným zo spôsobov uvedených vyššie.

**VII**

**Odmena**

1. Zhotoviteľovi za realizáciu čiastkovej zákazky prináleží odmena vo výške jeho cenovej ponuky, na základe ktorej získal čiastkovú zákazku. Odmena za každú začatú osobohodinu zhotovovania diela, v súlade so zák. č. 18/1996 Z. z. Zákonom o cenách v zn. n. p., ktorej výška sadzby zodpovedá cene, ktorú zhotoviteľ ponúkol vo verejnom obstarávaní, ktoré uzavretiu tejto dohody predchádzalo, je pre každého zo Zhotoviteľov nasledovná:
   1. pre zhotoviteľa 1 v sadzbe xx EUR (slovom: xx) bez DPH, t. j. xx EUR (slovom: xx) vrátane DPH,
   2. pre zhotoviteľa 2 v sadzbe xx EUR (slovom: xx) bez DPH, t. j. xx EUR (slovom: xx) vrátane DPH,
   3. pre zhotoviteľa 3 v sadzbe xx EUR (slovom: xx) bez DPH, t. j. xx EUR (slovom: xx) vrátane DPH,
   4. pre zhotoviteľa 4 v sadzbe xx EUR (slovom: xx) bez DPH, t. j. xx EUR (slovom: xx EUR) vrátane DPH,
   5. pre zhotoviteľa 5 v sadzbe xx EUR (slovom: xx) bez DPH, t. j. xx EUR (slovom: xx) vrátane DPH a
   6. pre zhotoviteľa 6 v sadzbe xx EUR (slovom: xx EUR) bez DPH, t. j. xx EUR (slovom: xx EUR vrátane DPH).
2. S poukazom na § 91 Autorského zákona, táto dohoda sa považuje za rámcovú dohodu, na základe ktorej sa budú uzatvárať jednotlivé zmluvy o dielo ako zmluva o autorské dielo na objednávku. Vzhľadom k tomu platí, že zhotoviteľ ako nositeľ autorských práv, udelil objednávateľovi a hlavnému mestu SR Bratislave súhlas na použitie diela na účel vyplývajúci z tejto dohody a zo zmluvy o dielo. Výška licenčnej odmeny je určená v súlade s § 69 ods. 1 Autorského zákona tak, že je už zahrnutá v odmene podľa bodu 7.1 a predstavuje 15%-nú časť z uvedenej odmeny.
3. Strany sa v súlade s § 43 ods. 14 s poukazom na § 6 ods. 2 písm. a) a ods. 4 zák. č. 595/2003 Z. z. Zákona o dani z príjmov v zn. n. p. dohodli, že objednávateľ nezaplatí daň z príjmu zhotoviteľa z odmeny formou zrážky, ale túto daň odvedie zhotoviteľ sám cestou daňového priznania.
4. Objednávateľ uhradí zhotoviteľovi cenu podľa skutočne vypracovaného, objednávateľom odsúhlaseného a odovzdaného diela a skutočne vykonaného OAD zhotoviteľom. Podkladom pre vystavenie faktúry bude:

(i) zhotoviteľom vypracovaný súpis predloženej dokumentácie potvrdený povereným pracovníkom objednávateľa, ktorý bude prílohou faktúry;

(ii) zhotoviteľom vypracovaný výkaz skutočne vykonaných hodín OAD potvrdeným povereným pracovníkom objednávateľa, ktorý bude prílohou faktúry za OAD.

1. V prípade, ak faktúra nebude obsahovať všetky náležitosti podľa príslušných právnych predpisov, najmä podľa zák. č. 222/2004 Z. z. Zákona o dani z pridanej hodnoty v zn. n. p., objednávateľ je oprávnený vrátiť ju zhotoviteľovi na prepracovanie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
2. Lehota splatnosti faktúry je 30 (slovom: tridsať) kalendárnych dní odo dňa doručenia faktúry objednávateľovi. Počas omeškania zhotoviteľa s poskytnutím akéhokoľvek plnenia podľa tejto dohody sa automaticky predlžuje splatnosť zhotoviteľom vystavenej faktúry, ktorá nebola dosiaľ objednávateľom zaplatená.
3. Všetky platby podľa tejto dohody sa vykonávajú podľa platobných údajov uvedených v článku I. Zmenu platobných údajov je strana povinná včas oznámiť druhej strane, inak sa platby vykonané podľa pôvodných platobných údajov považujú za vykonané riadne. Platba sa považuje za vykonanú dňom odpísania finančnej čiastky z účtu platcu.
4. Súčasťou odmeny sú všetky výdavky a náklady zhotoviteľa potrebné na zhotovenie diela, vrátane dopravy, všetkých materiálov a výdavkov na odmeny za výkony subdodávateľov.

**VIII**

**Autorské práva**

1. Zhotoviteľ udeľuje objednávateľovi a hlavnému mestu SR Bratislave výhradnú licenciu na celú dobu trvania majetkových práv k dielu i všetkým jeho častiam, na používanie diela i jeho častí všetkými spôsobmi (hlavne vyhotovenie rozmnoženín diela, spracovanie diela, spojenie diela s iným dielom, zhotovenie stavby na základe diela) vzhľadom k charakteru diela, bez územného a vecného obmedzenia. Objednávateľ ani hlavné mesto SR Bratislava nie sú povinní výhradnú licenciu využiť.
2. Zhotoviteľ tiež súhlasí, aby objednávateľ a hlavné mesto SR Bratislava použili iba časť diela, a tiež aby objednávateľ a hlavné mesto SR Bratislava dielo ľubovoľne dopracoval a/alebo prepracoval; objednávateľ je však povinný postupovať tak, aby nedošlo k hanlivému nakladaniu s dielom, ktoré by znižovalo hodnotu diela alebo spôsobilo ujmu autorov diela na cti alebo dobrej povesti.
3. Objednávateľ a hlavné mesto SR Bratislava môže licenciou uvedenou v bodoch 7.2, 8.1 a 8.2 bez obmedzenia disponovať; najmä je oprávnený licenciu bez obmedzenia postúpiť, previesť alebo inak poskytnúť a to v celku alebo v časti, ktorejkoľvek tretej osobe (sublicencia).
4. Zhotoviteľ vyhlasuje, že vykonaním predmetu tejto dohody neporuší autorské ani iné práva tretej osoby. Zhotoviteľ je povinný mať s autormi diela vysporiadané právne vzťahy tak, aby mohol túto dohodu riadne plniť bez toho, aby na diele, ktoré podľa nej objednávateľovi dodá, neviazli akékoľvek právne vady, nebolo zaťažené právami tretej osoby, ani aby inak neporušovalo práva tretích osôb. V prípade porušenia tohto bodu zhotoviteľom je objednávateľ oprávnený odstúpiť od tejto dohody, alebo od zmluvy o dielo a zhotoviteľ je povinný nahradiť mu všetku škodu, ktorá objednávateľovi v dôsledku porušenia vznikla.

**IX**

**Osoby zodpovedné za plnenie dohody**

1. Zhotoviteľ sa zaväzuje realizovať plnenie tejto dohody osobami, ktorými preukazoval splnenie podmienky účasti v zmysle § 34 ods. 1 písm. g) ZVO, ktorých zoznam tvorí prílohu 1 až 6 tejto dohody.
2. Zhotoviteľ nesmie meniť osoby zodpovedné za plnenie dohody bez predchádzajúceho písomného súhlasu objednávateľa. V opačnom prípade je objednávateľ oprávnený odstúpiť od tejto dohody.
3. Zhotoviteľ je povinný navrhnúť nahradenie osoby zodpovednej za plnenie dohody v nasledujúcich prípadoch:

(i) úmrtie;

(ii) choroba alebo úraz zabraňujúce osobe riadne plniť svoju úlohu;

(iii) ak sa nahradenie tejto osoby stane nevyhnutným z iného dôvodu, ktorý zhotoviteľ nemohol ovplyvniť (výpoveď, vzdanie sa funkcie a pod.).

1. Ak je potrebné osobu zodpovednú za plnenie dohody nahradiť, nová osoba musí spĺňať rovnaké požiadavky týkajúce sa vzdelania, kvalifikácie, skúseností a odbornej praxe. Ak zhotoviteľ nie je schopný zabezpečiť takúto osobu, objednávateľ je oprávnený, ak je ohrozené riadne plnenie dohody, od dohody odstúpiť.
2. Nahradenie osoby zodpovednej za plnenie dohody v súlade s bodom 9.3 sa uskutoční takto: Zhotoviteľ doručí objednávateľovi písomnú žiadosť o schválenie náhrady tejto osoby. Súčasťou tejto žiadosti budú doklady preukazujúce vzdelanie, odbornú kvalifikáciu, ktoré sa musia predložiť ako originály alebo úradne osvedčené fotokópie. Zhotoviteľ je oprávnený realizovať plnenie prostredníctvom novej osoby až odo dňa, ktorý objednávateľ uvedie vo svojom písomnom schválení tejto osoby. Ak objednávateľ neschváli navrhovanú zmenu osoby, písomne oznámi túto skutočnosť zhotoviteľovi a svoje rozhodnutie zdôvodní. Žiadosť o schválenie nahradenia osoby zodpovednej za plnenie dohody zhotoviteľ písomne oznámi objednávateľovi najmenej 15 (slovom: pätnásť) kalendárnych dní pred navrhovaným nástupom novej osoby.

**X**

**Zmluvná pokuta, úroky z omeškania**

1. Ak sa zhotoviteľ omešká s odovzdaním riadne zhotoveného diela, je povinný zaplatiť objednávateľovi zmluvnú pokutu vo výške 0,1% z ceny zákazky podľa príslušnej zmluvy o dielo bez DPH za každý začatý deň omeškania, avšak minimálne 30,00 EUR (slovom: tridsať eur) bez DPH za každý začatý deň omeškania.
2. Zhotoviteľ zaplatí objednávateľovi zmluvnú pokutu vo výške 10 % z obstarávacích nákladov projektových prác (celková cena projektových prác dohodnutá v čiastkovej zmluve o dielo) v prípade, ak zvýšenie obstarávacích nákladov realizačných prác stavby presiahne v dôsledku vád diela 5%. Zhotoviteľ prednostne bezodplatne zistí možnosť zámeny realizačných prác úpravou projektového riešenia tak, aby zároveň nedošlo k zníženiu kvality diela.
3. Ak sa objednávateľ omešká so zaplatením odmeny za odovzdané a riadne zhotovené dielo, je povinný zaplatiť zhotoviteľovi úroky z omeškania a paušálnu náhradu nákladov spojených s uplatnením pohľadávky podľa Obchodného zákonníka.
4. V prípade uplatňovania zmluvnej pokuty oprávnená strana vyhotoví osobitnú faktúru, v ktorej uvedie presný dôvod vystavenia faktúry s odvolaním sa na príslušné ustanovenie dohody.
5. Objednávateľ je oprávnený požadovať náhradu škody spôsobenej porušením povinností, na ktoré sa vzťahuje zmluvná pokuta.

**XI**

**Ukončenie dohody**

1. Táto dohoda zanikne:

(i) uplynutím času, na ktorý je uzavretá;

(ii) dosiahnutím limitnej ceny, ak nastane skôr ako skutočnosť uvedená v bode (i);

(iii) dohodou strán;

(iv) odstúpením od dohody.

1. Objednávateľ môže odstúpiť od dohody a/alebo od jednotlivej zmluvy o dielo, ak:

(i) sa zhotoviteľ dostane do omeškania s riadnym zhotovením akejkoľvek časti diela o viac ako 30 (slovom: tridsať) kalendárnych dní;

(ii) sa zhotoviteľ dostane do omeškania s odstránením vád a nedorobkov časti diela o viac ako 14 (slovom: štrnásť) kalendárnych dní;

(iii) sa ukáže, že vyhlásenie alebo jedno z vyhlásení zhotoviteľa v bode 2.5 nebolo v čase uzavretia tejto dohody pravdivé;

(iv) zhotoviteľ poruší jednu alebo viac povinností podľa bodu 2.5;

(v) sa zhotoviteľ trikrát nezúčastní súťaže o zákazku alebo svoju účasť v súťaži o zákazku inak zmarí; to neplatí, ak zhotoviteľ v čase doručenia výzvy podľa bodu 3.3 plnil minimálne dve zákazky zadané podľa tejto dohody;

(vi) zhotoviteľ dvakrát napriek výzve objednávateľa nepodpíše zmluvu o dielo v súlade s bodom 3.5 alebo jej uzavretie inak zmarí;

(vii) je daný dôvod podľa Obchodného zákonníka, § 19 ZVO alebo podľa iného právneho predpisu;

(viii) zhotoviteľ nevyužíva na plnenie predmetu dohody osoby určené na plnenie zmluvy, ktorými preukazoval splnenie podmienok účasti v zmysle § 34 ods. 1 písm. g) ZVO a boli zhotoviteľovi za túto osobu pridelené body v rámci kritéria kvality;

(ix) je tak ustanovené na inom mieste v tejto dohode.

1. Zhotoviteľ môže odstúpiť od dohody a/alebo od jednotlivej zmluvy o dielo, ak:

(i) sa objednávateľ dostane do omeškania so zaplatením odmeny o viac ako 30 (slovom: tridsať) kalendárnych dní;

(ii) mu objednávateľ ani po opakovanej výzve neposkytne objektívne nevyhnutnú súčinnosť po dobu dlhšiu ako 30 (slovom: tridsať) kalendárnych dní;

(iii) je daný dôvod podľa Obchodného zákonníka alebo podľa iného právneho predpisu;

(iv) je tak ustanovené na inom mieste v tejto dohode.

1. V prípade odstúpenia od dohody (resp. od zmluvy o dielo), dohoda (resp. zmluva o dielo) zaniká dňom, v ktorom bolo odstúpenie doručené svojmu adresátovi.
2. Zánik dohody jedným zo spôsobov uvedených v bode 11.1 pododseku (iii) a (iv) medzi objednávateľom a jedným zo zhotoviteľov nemá za následok zánik právneho vzťahu založeného touto dohodou medzi objednávateľom a zvyšnými zhotoviteľmi.

**XII**

**Zodpovednosť za vady**

1. Zhotoviteľ zodpovedá, že dielo nemá v čase jeho odovzdania a prevzatia žiadne vady, ktoré by znižovali jeho hodnotu alebo schopnosť jeho využitia.
2. Záručná lehota na dielo je 24 (slovom: dvadsaťštyri) mesiacov a začína plynúť dňom odovzdania diela zhotoviteľom objednávateľovi. V prípade oprávnenej reklamácie sa záručná lehota predlžuje o čas, počas ktorého bola vada odstraňovaná.
3. Zhotoviteľ sa zaväzuje bezplatne odstrániť oprávnené reklamácie vád diela bez zbytočného odkladu, najneskôr však v lehote 7 (slovom: siedmych) pracovných dní od písomného uplatnenia reklamácie.

**XIII**

**Spoločné ustanovenia**

1. Pre účely tejto dohody platí, že za písomnú formu úkonu sa považuje okrem listinnej formy aj e-mail, ibaže táto dohoda pre úkon vyžaduje výslovne listinnú formu. E-mail sa považuje za doručený na 5. (slovom: piaty) pracovný deň nasledujúci po dni jeho odoslania, a to aj vtedy, ak k jeho doručeniu nedošlo. Listová zásielka sa považuje za doručenú okamihom jej prevzatia adresátom alebo okamihom, kedy sa ako nedoručená vrátila odosielateľovi.
2. Každá strana je povinná písomne informovať naproti stojacu stranu o akýchkoľvek zmenách v jej vlastníckej a/alebo rozhodovacej štruktúre, v kontaktných údajoch uvedených v tejto dohode, ako aj v skutočnostiach zapisovaných do príslušného registra. Ak tak neurobí, považujú sa všetky záležitosti doručované podľa kontaktných údajov uvedených v tejto dohode za doručené riadne.
3. Strany si zvolili, že táto dohoda sa riadi právnym poriadkom Slovenskej republiky, najmä Obchodným zákonníkom, Autorským zákonom a ZVO (hlavne § 83 ZVO). Uvedené sa považuje za voľbu rozhodného práva podľa čl. 3 ods. 1 Nariadenia EP a Rady (EÚ) č. 593/2008 zo 17. júna 2008 o rozhodnom práve pre zmluvné záväzky v znení neskorších zmien a doplnení.
4. Strany sa dohodli, že súdy Slovenskej republiky majú výlučnú právomoc na riešenie všetkých sporov, ktoré vzniknú v súvislosti s právnym vzťahom založeným touto dohodou. Uvedené sa považuje za voľbu právomoci podľa čl. 25 ods. 1 Nariadenia EP a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach v znení neskorších zmien a doplnení.
5. Táto dohoda nadobúda platnosť jej podpísaním všetkými stranami a účinnosť dňom nasledujúcim po dni jej zverejnenia podľa § 47a ods. 1 Občianskeho zákonníka s poukazom na § 5a OSI. Zverejnenie zabezpečuje objednávateľ.
6. Zhotoviteľ nie je oprávnený bez písomného súhlasu objednávateľa započítať akékoľvek svoje pohľadávky a nároky voči objednávateľovi proti pohľadávkam a nárokom objednávateľa, ani bez písomného súhlasu objednávateľa previesť akékoľvek práva a povinnosti z tejto dohody na tretiu osobu.

**XIV**

**Záverečné ustanovenia**

1. Túto dohodu možno meniť a dopĺňať jedine písomnými dodatkami v listinnej forme, v súlade s § 18 ZVO.
2. Táto dohoda je vyhotovená v 14 (slovom: štrnástich) rovnopisoch s platnosťou originálu: po 2 (slovom: dve) pre každú zo strán.
3. Strany vyhlasujú, že si túto dohodu prečítali, neuzatvárajú ju v tiesni ani za nápadne nevýhodných podmienok, porozumeli jej a je jasným, určitým a verným vyjadrením ich vôle.
4. Neoddeliteľnou súčasťou tejto dohody sú nasledujúce prílohy:

(i) Príloha č. 1 – Zhotoviteľ 1: Zoznam známych subdodávateľov v zmysle § 41 ods. 3 ZVO a zoznam osôb určených na plnenie tejto dohody v súlade s § 34 ods. 1 písm. g) a ods. 3 ZVO;

(ii) Príloha č. 2 – Zhotoviteľ 2: Zoznam známych subdodávateľov v zmysle § 41 ods. 3 ZVO a Zoznam osôb určených na plnenie tejto dohody v súlade s § 34 ods. 1 písm. g) a ods. 3 ZVO;

(iii) Príloha č. 3 – Zhotoviteľ 3: Zoznam známych subdodávateľov v zmysle § 41 ods. 3 ZVO a Zoznam osôb určených na plnenie tejto dohody v súlade s § 34 ods. 1 písm. g) a ods. 3 ZVO;

(iv) Príloha č. 4 – Zhotoviteľ 4: Zoznam známych subdodávateľov v zmysle § 41 ods. 3 ZVO a Zoznam osôb určených na plnenie tejto dohody v súlade s § 34 ods. 1 písm. g) a ods. 3 ZVO;

(v) Príloha č. 5 – Zhotoviteľ 5: Zoznam známych subdodávateľov v zmysle § 41 ods. 3 ZVO a Zoznam osôb určených na plnenie tejto dohody v súlade s § 34 ods. 1 písm. g) a ods. 3 ZVO;

(vi) Príloha č. 6 – Zhotoviteľ 6: Zoznam známych subdodávateľov v zmysle § 41 ods. 3 ZVO a Zoznam osôb určených na plnenie tejto dohody v súlade s § 34 ods. 1 písm. g) a ods. 3 ZVO;

Bratislava, .....................

Objednávateľ: Zhotoviteľ č. 1:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

... ...

... ...

... ...

Zhotoviteľ č. 2: Zhotoviteľ č. 3:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

... ...

... ...

... ...

Zhotoviteľ č. 4: Zhotoviteľ č. 5:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

... ...

... ...

... ...

Zhotoviteľ č. 6:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

...

...

...